b'\n_START_ARTICLE_\nMichailas Mar\xc4\x8denko\n_START_PARAGRAPH_\nMichailas Nikolajevi\xc4\x8dius Mar\xc4\x8denko (rus. \xd0\x9c\xd0\xb8\xd1\x85\xd0\xb0\xd0\xb8\xcc\x81\xd0\xbb \xd0\x9d\xd0\xb8\xd0\xba\xd0\xbe\xd0\xbb\xd0\xb0\xcc\x81\xd0\xb5\xd0\xb2\xd0\xb8\xd1\x87 \xd0\x9c\xd0\xb0\xcc\x81\xd1\x80\xd1\x87\xd0\xb5\xd0\xbd\xd0\xba\xd0\xbe; g. 1940 m. rugpj\xc5\xab\xc4\x8dio 11 d. Krasnodaro kra\xc5\xa1tas, Rusija) \xe2\x80\x93 rus\xc5\xb3 teisininkas teis\xc4\x97tyrininkas, teis\xc4\x97s teoretikas, Maskvos universiteto (MGU) profesorius.\n_START_SECTION_\nBiografija\n_START_PARAGRAPH_\nBaig\xc4\x99s vidurin\xc4\x99 mokykl\xc4\x85, dirbo Krasnodaro gamykloje \xe2\x80\x9e\xd0\xa1\xd1\x82\xd1\x80\xd0\xbe\xd0\xb9\xd0\xb4\xd0\xb5\xd1\x82\xd0\xb0\xd0\xbb\xd1\x8c\xe2\x80\x9c (nuo 1957 iki 1959 m.), atliko karo prievol\xc4\x99 Tarybin\xc4\x97je Armijoje, U\xc5\xbekaukaz\xc4\x97s karin\xc4\x97je apygardoje (1959\xe2\x80\x931962). 1967 m. Maskvos universiteto Teis\xc4\x97s fakultete baig\xc4\x97 teis\xc4\x97s studijas ir \xc4\xafstojo \xc4\xaf MGU aspirant\xc5\xabr\xc4\x85. Nuo 1969 iki 1970 m. sta\xc5\xbeavosi D. Britanijoje (Oksfordas, Kentas, Londono ekonomikos mokykla). 1971 m. baig\xc4\x97 aspirant\xc5\xabr\xc4\x85 Teis\xc4\x97s fakulteto Valstyb\xc4\x97s ir teis\xc4\x97s teorijos katedroje. 1972 m. apgyn\xc4\x97 kandidato disertacij\xc4\x85. teis\xc4\x97s moksl\xc5\xb3 kandidatas. MGU Teis\xc4\x97s f. asistentas (1972\xe2\x80\x931975 m.), vyresnysis d\xc4\x97stytojas (1975\xe2\x80\x931976 m.), docentas (1977\xe2\x80\x931982 m.). 1981 m. apgyn\xc4\x97 teis\xc4\x97s moksl\xc5\xb3 daktaro disertacij\xc4\x85. Nuo 1982 m. \xe2\x80\x93 MGU profesorius, nuo 1985 m. MGU TF Valstyb\xc4\x97s ir teis\xc4\x97s teorijos ir politologijos katedros ved\xc4\x97jas._NEWLINE_Nuo 1982 iki 1992 m. MGU TF dekanas, nuo 1992 iki 1996 m. MGU prorektorius, MGU Mokslo tarybos pirmininko pavaduotojas._NEWLINE_RF Konstitucinio Teismo pirmininko patar\xc4\x97jas, Rusijos teis\xc4\x97s moksl\xc5\xb3 asociacijos prezidentas. Dalyvauja RF Federalinio Susirinkimo Federacijos Tarybos teisini\xc5\xb3 komisij\xc5\xb3 veikloje. Disertacij\xc5\xb3 tarybos daktaro disertacijoms ginti pirmininkas, mokslo \xc5\xbeurnal\xc5\xb3 redkolegij\xc5\xb3 narys._NEWLINE_Daugiau kaip 300 mokslo darb\xc5\xb3, i\xc5\xa1 kuri\xc5\xb3 18 \xe2\x80\x93 monografijos, vadov\xc4\x97liai, mokymo priemon\xc4\x97s, autorius.'